ગત શુક્રવારે મધરાતે નવસારીના ગણદેવી મટવાડ ખાતેના આલીશાન ફાર્મહઉસના બિલ્ડર દશરથ રબારી(દેસાઇ)ના નાના ભાઇ હિતેશ રબારીએ આત્મહત્યા કરી હતી. નવસારીના ગણદેવી મટવાડ ગામે 130 એકરની જમીન પર આવેલ પોતાના આલીશાન સ્ટડફાર્મ પર હિતેશ શુક્રવારે રાત્રે પહોંચ્યો હતો. તે જ્યારે પણ ફાર્મહાઉસ પર જતો, ત્યારે કોઇ ને કોઇ મિત્રને સાથે લઇને જતો, પરંતુ તે દિવસે હિતેશ એકલો જ ગયો હતો. મધરાતે તેણે કપાળે રિવોલ્વર મુકી આત્મહત્યા કરી લીધી હતી.